**John Powell** (født 25. mars 1860 i Ffrwd, død 16. mars 1947 i Wrexham), bedre kjent som **Jack Powell**, var en walisisk fotballspiller. Powell, som var fullback, spilte for den walisiske klubben Druids, samt de engelske klubbene Bolton Wanderers og Newton Heath. Powell spilte også landslagsfotball for Wales.

Karriere som klubbspiller
-------------------------

### Tidlig karriere

Powell, som ble født i Ffrwd i nærheten av Wrexham, startet fotballkarrieren i Druids 1879, før han gikk til Bolton Wanderers i oktober 1883. Powell måtte forlate klubben i 1885, da han hadde brutt FA-cupens daværende amatørbestemmelser, men rakk og spille seks FA-cupkamper for klubben.

### Newton Heath

Powell signerte for Newton Heath, som var forløperen til Manchester United, i 1886. Jobb som montør for Lancashire and Yorkshire Railway inngikk som en del av avtalen Powell hadde med klubben. Han spilte i det som var første kamp i en turnering av størrelse for klubben, da Newton Heath spilte uavgjort 2–2 på bortebane mot Fleetwood Rangers i FA-cupens første runde 30. oktober 1886. Newton Heath var slått ut av turneringen, da de nektet å spille ekstraomganger.

Powell ble raskt Newton Heaths førstevalg som høyreback, og lagkaptein i klubben fra 1887. Han spilte alle kamper så nær som en da Newton Heath ble erklært som vinnere av The Combination, til tross for at flere av lagene ikke hadde fullført kampoppsettene. Powell byttet etterhvert side med John Mitchell, slik at han kom til å spille som venstreback. Powells siste kamp for klubben var da Newton Heath tapte i FA-cupens andre runde mot Bootle Reserves 25. oktober 1890. Han ble erstattet som kaptein av George Evans før han la opp på slutten av sesongen.

Karriere som landslagsspiller
-----------------------------

Powell spilte 15 landslagskamper for Wales fra 1878 til 1888. Powell var, sammen med Tom Burke, den første av spillerne i Newton Heath til å spille landslagsfotball. Dette skjedde 26. februar 1887, da Wales tapte 0-4 for England. Powell spilte fem landslagskamper som Newton Heath-spiller.

Referanser
----------

1. 1 2  Biddiscombe, Curry og Hayden (2011), ss. 15, 212
2. 1 2  Shury (2002), s. 69
3. ↑  «Jack Powell», spillerstatistikk fra StretfordEnd.co.uk. Besøkt 26. september 2014 (en)
4. ↑  Murphy og Endlar (2012), s. 296
5. ↑  Boujaoude (2010), s. 92
6. ↑  Shury (2002), s. 66
7. ↑  McCartney (2013), s. 341
8. ↑  «England 4-0 Wales» Arkivert 2016-03-04, hos Wayback Machine. fra *Welsh football data archive*. Besøkt 26. september 2014 (en)

Litteratur
----------

* Biddiscombe, Ross; Curry, Patrick; Hayden, Jonathan (2011). *The Official Encyclopedia of Manchester United* **(engelsk)**. London: Simon & Schuster. ISBN 978-1-84737-918-4. CS1-vedlikehold: Flere navn: forfatterliste (link)
* Boujaoude, Charbel (2010). *The Story of the Green & Gold: Newton Heath 1878-1902* **(engelsk)**. Manchester: Empire Publications. ISBN 1-901-746-57-7.
* Iain McCartney (2013). *The official Manchester United Players' A–Z* **(engelsk)**. London: Simon & Schuster. ISBN 978-1-47112-846-2.
* Murphy, Alex; Endlar, Andrew (2012). *The official illustrated history of Manchester United 1878-2012* **(engelsk)**. London: Simon & Schuster. ISBN 978-1-4711-0262-2. CS1-vedlikehold: Flere navn: forfatterliste (link)
* Alan Shury; Brian Landamore (2002). *The Definitive Newton Heath F.C.* **(engelsk)** (2005 utg.). Nottingham: SoccerData. ISBN 1899468161.

Eksterne lenker
---------------

* (en) Jack Powell – WorldFootball.net Rediger på Wikidata

* (en) Jack Powell – EU-Football.info Rediger på Wikidata
* (en) Jack Powell, spillerstatistikk fra StretfordEnd.co.uk

  


|  |  |
| --- | --- |
| Oppslagsverk/autoritetsdata | Prabook
 |